Erasmus premija
Erasmus premija – kasmetinis apdovanojimas, nuo 1958 m. skiriamas asmenims ar organizacijoms, padariusioms didelę įtaką kultūros, visuomenės ir sociologijos srityse Europoje ir pasaulyje. Šis apdovanojimas yra vienas svarbiausių visoje Europoje.[reikalingas šaltinis] Apdovanojimas vadinamas olandų dvasininko ir humanisto Erazmo Roterdamiečio vardu. Erasmus premiją skiria Nyderlanduose įsikūręs Erasmus premijos fondas (ol. Stichting Praemium Erasmianum). Šios premijos laureatai gauna 150 000 eurų ir 1995 m. Bruno Ninaber van Eyben sukurtą simbolį. Apdovanojimų ceremonija vyksta Amsterdamo karališkuosiuose rūmuose.